stanford-oval/wikipedia huggingface dataset:
פורום הגבורה
פעילות הפורום > פעילות המאהל

בתחילת מאי הוקם מאהל מחאה של המשפחות השכולות מול הכנסת, המכונה "מאהל הגבורה". במאהל מתקיימות פעילויות יומיומיות הכוללות שיחות מפי קרובי משפחה של נופלים, בריתות מילה, הופעות ואירועים מגוונים
במועדים מיוחדים כגון יום ירושלים ותשעה באב, מתקיימים במאהל אירועים ייחודיים הכוללים תפילות, שיעורי תורה, ושיחות של משפחות שכולות. לאירועים אלה הגיעו מאות משתתפים.
באוגוסט 2024, כארבעה חודשים לאחר הקמת מאהל הגבורה בירושלים, יזם פורום הגבורה את פרויקט "המאהל הנודד". מטרת היוזמה הייתה להרחיב את פעילות הפורום מעבר לירושלים ולהעביר את מסר הגבורה והדרישה לניצחון במלחמה לערים שונות ברחבי ישראל. הפעילות כללה אירועים בשיתוף עם רשויות מקומיות באשקלון, רחובות, לוד, פתח תקווה, דרום הר חברון, ועוד, בהם השתתפו משפחות שכולות שסיפרו את סיפורי יקיריהן שנפלו במלחמת חרבות ברזל. המאהל הנודד נועד לחזק את רוח הניצחון בקרב הציבור הרחב ולהגביר את המודעות למטרות הפורום מחוץ למאהל בירושלים, שיש אנשים שהוא אינו נגיש להם.
ב-1 באוקטובר 2024 הגיע ראש הממשלה בנימין נתניהו לביקור במאהל.
ב-23 באוקטובר 2024 נערך במקום לימוד ליל הושענא רבה בו השתתפו מאות אנשים
ראו גם

פורום תקווה
מטה המשפחות להחזרת החטופים והנעדרים
הערות שוליים

↑  דף הבית של פורום הגבורה, באתר פייסבוק
↑  שירית אביטן כהן, נתניהו הקריא בישיבת הממשלה מכתב של משפחות נופלים: "יש לכם מנדט להילחם, אין לכם מנדט לעצור", באתר ישראל היום, 17 בדצמבר 2023
↑  שלו שינברג, פורום הגבורה דוחה את שביתת הרעב; נציגיו יפגשו עם נתניהו - בחדרי חרדים, באתר בחדרי חרדים, 29 באפריל 2024
↑  חזקי ברוך, נתניהו: "ניכנס לרפיח ונחסל את גדודי החמאס שם - עם עסקה או בלי עסקה", באתר ערוץ 7, 30 באפריל 2024
↑  משפחות שכולות מפורום גבורה חוסמות את הכניסה לי-ם: "אין מנדט להיכנע לחמאס", באתר ynet, 4 במאי 2024
↑  חזקי ברוך, משפחות שכולות צועדות בירושלים: 'לא חוזרים בלי ניצחון', באתר ערוץ 7, 4 במאי 2024
↑  חזקי ברוך, תיעוד מירושלים: המשטרה חוסמת את צעדת ההורים השכולים, באתר ערוץ 7, 5 במאי 2024
↑  מיקי זוהר מול משרד רה"מ: "אם חמאס ימשיך לשלוט, לממשלה אין זכות קיום", באתר ynet, 5 במאי 2024
↑  חזקי ברוך, השר אליהו בהפגנת ההורים השכולים בירושלים: "שר הביטחון, אין לך מנדט להיכנע לחמאס", באתר ערוץ 7, 5 במאי 2024
↑  חזקי ברוך, למרות ביידן: הקבינט אישר פה אחד להעמיק את הפעולה ברפיח, באתר ערוץ 7, ‏10.5.2024
↑  תעודה לרישומה של עמותה, באתר גיידסטאר
↑   ציוץ של פורום הגבורה ברשת החברתית אקס (טוויטר)
↑  הדס יום טוב וניצן צבי כהן, ‏בית הדין לעבודה קבע שהשביתה למען החטופים תקוצר: "מדובר בשביתה פוליטית", באתר דבר העובדים בארץ ישראל, 2 בספטמבר 2024
↑  ישראל, משפחות שכולות דרשו מכלי התקשורת לא לכנות אירועי טרור נגד חיילים כפיגוע - אלא כקרב, באתר עכשיו 14, ‏10.02.2025
↑  המאבק נמשך |המשפחות השכולות במאהל הגבורה בירושלים: "נמשיך עד לניצחון המוחלט", באתר חדשות 0404‏, 16 ביוני 2024
↑  ברית מרגשת במאהל הגבורה: הבן נקרא על שם הדוד שנפל, באתר "סרוגים", 5 ביוני 2024
↑  בדמייך חיי: ברית מרגשת לבנו של נערן אשחר ז"ל, באתר "סרוגים", 30 במאי 2024
↑  חזקי ברוך, צפו: מאות בתפילת יום ירושלים במאהל הגבורה, באתר ערוץ 7, 4 ביוני 2024
↑    כתב מקור ראשון, ‏כאב וזכרון ירושלים: תשעה באב במאהל הגבורה | שידור חי, בעיתון מקור ראשון, 12 באוגוסט 2024
↑  "להביא את רוח הגבורה למרכזי הערים": מאהל הגבורה הנודד החל את פעילותו ברחבי הארץ, באתר ערוץ 7, 8 באוגוסט 2024
↑  ביקור לא צפוי: נתניהו ביקר במאהל הגבורה בירושלים, באתר "סרוגים", 1 באוקטובר 2024
↑  מאות בלימוד הושענא רבה של פורום הגבורה, באתר ערוץ 7, 23 באוקטובר 2024
מאהל פורום הגבורה בירושלים ביום העצמאות
סם 41

| --- | --- |

סם 41 בהופעה, 2008
 מקום הקמה:  Ajax 
 מוקד פעילות:  אג'אקס, אונטריו, קנדה
 תקופת הפעילות:  מ-1996
 סוגה:  פאנק רוק פופ פאנק רוק אלטרנטיבי 
 חברת תקליטים:  קנדה: Aquarius Records  ארצות הברית: Island Records אירופה: Universal Records אמריקה הלטינית: Universal Records
 sum41.com
 פרופיל ב-IMDb
 חברים
 דריק ויבלי ג'ייסון מקאסלין טום טאקר פרנק זומו דייב בקש
 חברים לשעבר
 מארק ספיקולוק מארק קוסטנזו ריצרד רוי
 
סם 41 (באנגלית: Sum 41) הייתה להקת פאנק רוק שנוסדה באונטריו שבקנדה בשנת 1996. בשנת 2023 הודיעה הלהקה על התפרקותה.
היסטוריה

חברי להקת סם 41 החלו את דרכם ב"תחרות להקות" בתיכון שבו למדו. הם מתבדחים בנושא, שפגישתם הראשונה הייתה בקונצרט של להקת הול בקיץ 1996. שמה של הלהקה מתייחס ליום ה-41 בקיץ 1996.
sum=summer כלומר sum 41=היום ה-41 של הקיץ.
באותם ימים, הסתובבו חברי הלהקה עם מצלמת וידאו לכל מקום שהלכו וכך הסריטו את השטויות שעשו. חלק מן הסרטים האלו ניתנים לצפייה בשני סרטי DVD של הלהקה – "Introduction to Destruction", ו-"Does This Look Infected?". באחד מהם נראים חברי הלהקה שודדים חנות פיצה עם רובי מים.
הלהקה הפיצה את הווידאו קליפים וקלטות הדמו שלה לכמה חברות תקליטים, ביניהן "Island Records" שהפיצו בזמנו גם את בלינק-182. בשנת 1999 הצטרף בסיסט הלהקה הנוכחי, ג'ייסון מקאסלין, הידוע גם בכינויו קון (Cone).
היסטוריה > 2010–היום

בשנת 2011 הלהקה הוציאה את האלבום Screaming Bloody Murder 2011 לאחר 4 שנות שתיקה. הסינגלים שיצאו מהאלבום הם Skumfuk וScreaming Bloody Murder. האלבום הראה צד יותר אפל של הלהקה. לאחר הוצאת האלבום התפרסם סרט שלישי של סם 41 "DON'T TRY THIS AT HOME". הסרט מספר על אורח החיים של הלהקה בזמן כתיבת האלבום.
בשנת 2013 הודיע מתופף הלהקה, סטיב ג'וקס, הידוע בכינויו סטיבו 32 (Stevo 32), על פרישה מהלהקה, בעיקר בשל מתחים ומחלוקות פנימיות שנתגלעו. זאת, לאחר שהיה שותף בייסוד הלהקה ובהקלטת שישה אלבומי אולפן. ב-2015 הודיעה הלהקה על חזרתו של דייב ללהקה.
ב-9 ביולי 2015 הוכרז האלבום השישי של הלהקה דרך PledgeMusic.
בינואר 2016, פרסמה הלהקה 2 קטעים משני שירים שונים של האלבום החדש בחשבון האינסטגרם שלהם. באוקטובר אותה שנה, יצא האלבום "13 Voices". האלבום הפתיע, במידה מסוימת, את מעריצי הלהקה משום שזנח את סצנת הפופ פאנק לטובת מטאל ורוק כבד.
באוקטובר 2017, פורסם בעמוד הפייסבוק של הלהקה כי ויבלי החל לעבוד על שירים חדשים. ב-2018, יצאה הלהקה לסיבוב ההופעות שנקרא "Does This Look Infected". באפריל ומאי 2019, יצאה הלהקה לסיבוב ההופעות שנקרא "No Personal Space". באותו זמן פורסם הסינגל הראשון, מתוך אלבומם השביעי, "Out for Blood".
ביולי יצא אלבומם השביעי "Order in Decline".
בשנת 2022, יצאה הלהקה לסיבוב הופעות בארצות הברית ואירופה ביחד עם להקת "סימפל פלאן". במרץ אותה שנה הם הודיעו כי הם עובדים על אלבומם השמיני, "Heaven and Hell".
בפברואר 2023, הודיעה הלהקה כי היא תשתתף בפסטיבל "כשהיינו צעירים" בלאס וגאס. במאי 2023 הודיעה הלהקה כי היא תתפרק לאחר שתסיים את סיבוב ההופעות האחרון, ולאחר שיצא האלבום "Heaven and Hell".
האלבום Heaven and hell הוא, מעין, אלבום קונספט. חציו הראשון heaven מכיל 10 שירי פופ פאנק וחציו השני, hell, מורכב, בהתאמה, מעשרה שירי מטאל. בכך, ניסתה הלהקה לרצות את מעריציה משלל קצוות הספקטרום של עולם הפאנק רוק.
חברי הלהקה

דריק ויבלי – קול ראשי וגיטרה.
ג'ייסון מקאסלין – גיטרה בס וקולות רקע.
פרנק זומו – תופים וקולות רקע.
טום טאקר – גיטרה ראשית וקולות רקע.
דייב באקש – גיטרה ראשית וקולות רקע (1996-2006)
מארק קוסטנזו – גיטרה (1996-1997)
מרק ספיקולוק – בס, קולות רקע (1996-1997)
ריצ'רד רוי – בס, קולות רקע (1997-1998)
סטיב ג'וקס – תופים, קולות רקע (1996–2013)
דיסקוגרפיה

(1999) ‏Half Hour of Power
(2001) ‏All Killer, No Filler
Does This Look Infected? ‏ (2002)
Chuck ‏ (2004)
Underclass Hero ‏ (2007)
Screaming Bloody Murder ‏ (2011)
13 Voices ‏ (2016)
Rock Out with Your Cock Out ‏ (1999)
Half Hour of Power ‏ (2000)
Motivation ‏ (2002)
Chuck: Acoustic ‏ (2005)
Does This Look Infected Too? ‏ (2003)
Go Chuck Yourself ‏ (2005)
Live at the House of Blues, Cleveland 9.15.07 ‏ (2011)
All the Good Shit: 14 Solid Gold Hits 2000-2008 ‏ (2011)
הערות שוליים

↑  ציוץ, באתר טוויטר
| --- | --- |
בקרת זהויות :  BIBSYS: 4082223  BnF: cb140519950 (data)  GND: 10329325-5  ISNI: 0000 0001 2253 9531  LCCN: no2001065651  MusicBrainz: f2eef649-a6d5-4114-afba-e50ab26254d2  NKC: xx0096004  SUDOC: 077442598  VIAF: 128085932   WorldCat (עם VIAF): 128085932
משולם זלמן אשכנזי

ערך זה עוסק ברב בלובלין. אם התכוונתם לרב בבריטניה, ראו .
| --- | --- |
 לידה:  מאי 1772 י"ז באייר ה'תקל"ב
 פטירה:  אפריל 1843 (בגיל 70) ל' בניסן ה'תר"ג לובלין
 מקום קבורה:  בית הקברות היהודי הישן בלובלין
 מדינה:  האימפריה ההבסבורגית
 מקום פעילות:  פולין הקונגרסאית
 תקופת הפעילות:  תחילת המאה ה-19 – 1843 
 תחומי עיסוק:  רבנות
 רבותיו:  רבי אריה לייב הלר, רבי אברהם צבי הירש פצנובסקי
 בני דורו:  רבי עקיבא איגר, רבי יעקב משולם אורנשטיין
 חיבוריו:  בית משולם
 בת זוג:  גננדל
 אב:  רבי משולם זלמן אשכנזי
 אם:  רייזל בת רבי אריה לייבוש אוירבך מסטניסלב
 צאצאים:  רבי יהושע השיל אשכנזי
 
רבי משולם זלמן אשכנזי (י"ז באייר ה'תקל"ב, 1772 - ל' בניסן ה'תר"ג, 1843) היה מחשובי הפוסקים בפולין, רבן של קז'ימייז דולני, נשלסק ולובלין. פעל להשכין שלום בין החסידים למתנגדים בלובלין, לאחר עשרות שנות סכסוכים.
ביוגרפיה

נולד לרבי משולם זלמן מפומוריאני (אחיו של רבי מרדכי זאב אורנשטיין) בן רבי משה מז'ולקווה (חתנו של רבי אריה לייב מאמסטרדם), ולרייזל בת רבי אריה לייבוש אוירבך מסטניסלב (אביו של רבי דוד צבי אוירבך).
אביו נפטר בגיל 24 לפני הולדתו והוא נקרא על שמו. אמו נישאה בשנית לרבי מאיר מרגליות מאוסטרהא, אצלו גדל גם רבי משולם זלמן, ועל שם עירו נודע בצעירותו בכינוי "העילוי מאוסטרהא".
אמרו עליו כי הוא חריף יותר מבן דודו המפורסם רבי יעקב משולם אורנשטיין. למד אצל רבי אריה לייב הלר ואצל רבי אברהם מפיוטרקוב.
נישא לגננדל בתו של יוסף יוזפא מנדלסברג מיוזפוב וקוזמיר, מעשירי יהדות פולין שלמד אצל רבי שמואל שמלקה הורוביץ יחד עם המגיד מקוז'ניץ והיה לחסידו הקרוב של המגיד.
רבנותו

בגיל צעיר מונה לרבה של קוזמיר, אך לא נטל משכורת מקופת הקהילה ואף שילם מכיסו את משכורתם של המו"צ והדרשן של העיר. בתקופה זו עסק במסחר בעצים ובחיטה אותם הוביל ממקום כריתתם ביערות שבסביבה ברפסודות על גבי נהר הוויסלה למכירה בדנציג; את ההון הראשוני לצורך מסחרו קיבל מחמיו. בקוזמיר נפגש לעיתים עם הנסיך אדם צ'רטוריסקי שקיים עם חמיו קשרי מסחר, רבי משולם זלמן כעילוי צעיר שוחח עמו בנושאי אמונה ודת.
בשנת ה'תקנ"ח חתם על תקנות בענייני שחיטה יחד עם גדולי הדור המובהקים כמו רבי אברהם יהושע השיל מאפטא ורבי אפרים זלמן מרגליות. משם עבר בשנת תקע"ט לנשלסק לאחר שרבה רבי שלמה זלמן ליפשיץ עבר לוורשה.
בשנת תקפ"ו נבחר לכהן כרבה של לובלין על מקומו של רבי יהושע השל באב"ד (השני) שנאלץ לעקור מפולין עקב היותו אזרח אוסטרי ולאחר סכסוכים קשים עם ראשי הקהילה המתנגדים.
בחירתו לרב הייתה בהסכמתם של שני המחנות שבעיר - החסידים והמתנגדים - שקיוו להשכנת שלום ביניהם. החסידים תמכו בו בשל הרקע החסידי שלו - אביו החורג רבי מאיר מרגליות שהיה חסיד מובהק, והמתנגדים בזכות יחוסו למשפחת החכם צבי ה"מתנגדית".
רבי משולם זלמן התנהל בחכמה עם שני המחנות, וב-17 שנות שבתו בלובלין היה מקובל על כל בני עירו. הוא נותר מתנגד כאבותיו על אף שגדל אצל רבי מאיר מרגליות החסיד, אך שמר על יחסים טובים עם החסידים. הוא אירח בביתו את רבי יהודה לייב איגר במשך תקופה לאחר שחמיו המתנגד מראשי הקהילה בלובלין גירשו מביתו כשהפך לחסיד קוצק, כמו כן מסופר על ביקורו של רבי יצחק מוורקא בלובלין בו השתתף גם רבי משולם זלמן תוך הערכה הדדית בין האישים. כן העניק גם הסכמה לספרי החוזה מלובלין שהודפסו בתקופה זו.
נודע גם כמכניס אורחים, נהג להתענות כל שני וחמישי, לקום בחצות ולטבול במקוה.
בפולמוס שהתנהל בין דפוס וילנא לדפוס סלאוויטא על זכות הדפסת התלמוד בבלי מחדש בשנת ה'תקצ"ד-תקצ"ה, צידד תחילה במדפיסי סלאוויטא אך שינה דעתו בעקבות פסיקתו של רבי עקיבא אייגר. כמו כן גם התיר לברך על אתרוגים מקורסיקה, ולצאת ידי חובת אכילת מצה במצות משיפון.
פטירתו

נפטר בל' בניסן תר"ג והיה מהאחרונים שנקברו בבית הקברות הישן בלובלין. על מצבתו נכתב: ”פ"נ האי סבא קדישא חסידא ופרישא, כבוד מרנא ורבנא הרב רבינו משולם זלמן ז"ל בן הרב משולם אשכנזי ז"ל זי"ע, שהיה אבד"ק קאזמיר וק"ק נאשעלסק, ובפה לובלין היה לנו למאור עינים שבע עשרה שנה, הי חסיד ועניו זקן ויושב בתענית, עטרת היחוס נכד להאי מאה"ג החסיד וקדוש חכם צבי זלה"ה זי"ע, תנצב"ה, נפטר ביום א' דר"ח אייר, ונקבר באבל כבד ובמספד ביום ב' דר"ח אייר שנת ת"ר גימל לפ"ק בפה לובלין יצ"ו, תהי נפשו צרורה בצרור החיים”.
על מקומו כרב העיר נבחר רבי דב בעריש אשכנזי. מאוחר יותר אחרי פטירתו של רבי דב בעריש - נבחר בנו רבי יהושע העשיל למלא את מקום אביו ברבנות לובלין בשנת תרי"ג.
ספרו

בית משולם שו"ת שהו"ל נכדו רבי צבי יחזקאל מיכלזון מפלונסק.
מחידושיו הודפסו גם במשניות דפוס וילנה בשנת תרפ"ט.
משפחתו

אחיו רבי אריה לייבוש אשכנזי.
גיסו רבי צבי הירש מנדלסבורג - בנו יחידו של חמיו, היה חתנו של רבי משולם איגרא, וחמיו של רבי משולם ישכר הורוביץ.
בנו רבי יהושע השיל אשכנזי - חתן רבי בנימין מהורודנה, רבה של לובלין משנת תרי"ג (תקס"ו - ה' באדר תרכ"ז).
בנו בנימין אשכנזי, פילנתרופ בהורודנה.
בנו רבי מרדכי זאב רבה של קמפנו, נשא את חנה רבי ישראל יונה לנדא.
נכדו יהושע השל פרבשטיין.
נינתו הינדא סעריל לבית שוורדשרף - נישאה לרבי צבי יחזקאל מיכלזון.
חתנו רבי נפתלי הירץ הלברשטאט מקרשניק.
הערות שוליים

↑  יש אומרים שנישאה לבנו רבי שאול (שלמה ברוך ניסנבוים, לקורות היהודים בלובלין, לובלין [תר"ף], עמ' 136, באתר אוצר החכמה (צפייה חופשית – מותנית ברישום)) או לבנו רבי בצלאל ("קריה נשגבה" לשלמה בובר).
1 2 3  רבי צבי יחזקאל מיכלזון, קונטרס "כבוד הבית", בתוך: בית משולם, פיוטרקוב תרס"ה, עמ' 45 ואילך, באתר אוצר החכמה (צפייה חופשית – מותנית ברישום).
↑  בזיווג שני נשא את בתו של רבי שמעון סגל מפארדון ורוגוזן שהיה גיסו של רבי עקיבא אייגר מזיווגו השני.
↑  בין המועמדים לכהונה היה גם רבי יעקב לורברבוים.
↑  על כיסא זה ישב קודם לכן עד שנת תקס"ו - אחיו החורג רבי שאול בן רבי מאיר מרגליות
↑  הוצעה לו במהלכם רבנות אמסטרדם, אך הוא סירב מכיוון שרצה להיקבר בבית העלמין הישן של לובלין.
↑  משה מנחם ולדן, נפלאות הרבי, בילגוריי תרע"א, עמ', באתר אוצר החכמה.
↑  על יחסו של רבי עקיבא איגר אליו, ראו: רבי עקיבא איגר, תשובות רבי עקיבא איגר, פסקים סימן צ"ז, ורשה תרמ"ד, עמ' 111, באתר אוצר החכמה (צפייה חופשית – מותנית ברישום).
| --- | --- |
בקרת זהויות :  NLI: 987007507899705171  LCCN: nr98044146  VIAF: 24517968   WorldCat (עם VIAF): 24517968
אי-סבילות ללקטוז

| --- | --- |

מבנה הלקטוז
 תחום:  אנדוקרינולוגיה 
 גורם:  אכילה, היעדר 
 גורמי סיכון:  גיל, אתניות 
 תסמינים:  כאב בטן, נפיחות, שלשול, נפיחה, קרקור בטן 
 קישורים ומאגרי מידע
 eMedicine:  article/187249 
 DiseasesDB:  7238
 MeSH:  D007787
 MedlinePlus:  000276
 OMIM:  223100
 סיווגים
 ICD-10:  E73
 ICD-11:  5C61.6 
 
אי-סבילות ללקטוז היא תסמונת נפוצה המתאפיינת בתחושות אי-נעימות במערכת העיכול (שלשול, כאבי בטן, גזים או נפיחות הבטן) בעקבות צריכת לקטוז. ההסבר העיקרי לתחושות אלה הוא רמה נמוכה של האנזים לקטאז במעי הדק, כתוצאה מירידה בייצור האנזים אחרי גיל הילדות. ירידה זו, בשמה המדעי lactase non-persistence (לקטאז לא-מתמיד) או היפולקטזיה (hypolactasia), היא פנוטיפ (תכונה בעלת מקור גנטי) שכיח. בעלי פנוטיפ זה אינם מעכלים לקטוז בצורה מיטבית (במעי הדק), וכתוצאה מכך חלק מהלקטוז מגיע למעי הגס ומפורק בו על ידי חיידקים. עיכול חלקי זה מתקיים אצל רוב בני האדם בעולם, וככל הנראה אצל כל היונקים (שאינם צורכים חלב כבוגרים).
בבני אדם זוהו מספר גנים שונים הגורמים לייצור לקטאז בכמויות גדולות גם בגיל מבוגר, ואצל בעלי גנים אלה אין כלל אי-סבילות ללקטוז. גנים אלה הם ככל הנראה תוצאה של מוטציות שאירעו בנפרד במספר מקומות בעולם. שכיחות הגנים האלה שונה בין אוכלוסיות שונות; היא גבוהה בעיקר בצפון אירופה, מזרח אפריקה, ובאוכלוסיות שמקורן באזורים אלה (כמו צפון אמריקה).
השוני הגנטי אינו מספק הסבר מלא לאי-סבילות ללקטוז. אנשים שעיכול הלקטוז שלהם מתבצע בחלקו במעי הגס לא בהכרח סובלים מתחושות אי-נעימות גם לאחר צריכה של מוצרי חלב. הסברים אחרים קושרים אי-סבילות ללקטוז עם הרגלי תזונה מקומיים, ומצביעים על כך שאוכלוסיות גדולות של מהגרים בארצות הברית אינן סובלות מאי-סבילות ללקטוז, אולי עקב צריכה מוגברת של מוצרי חלב גם מעבר לתקופת הילדות.
הסבר ביוכימי

לקטוז הוא דו-סוכר, המצוי בחלב ובמוצרי חלב שונים, בכמויות משתנות.
עיכולו של הלקטוז מתבצע במעי הדק, בעזרת האנזים לקטאז, המפרק את הסוכר לקטוז למרכיביו, גלוקוז וגלקטוז. את שני חד הסוכרים האחרונים, הגוף כבר מסוגל לפרק בקלות רבה. אולם, מסתבר שרק לחלק מבני המין האנושי יש כמות מספקת של אותו אנזים מפרק, לקטאז. ברוב בני האדם הוא חסר במידה זו או אחרת, ואצלם הלקטוז ממשיך ועובר במערכת העיכול אל המעי הגס. בחלק זה של הגוף, הלקטוז מפורק על ידי חיידקים, כאשר תוצרי תהליך הפירוק הזה הם חומצה לקטית, גז מתאן וגז מימן. החומצה הלקטית הנוצרת בתהליך זה, כמו גם הלקטוז הבלתי מפורק, גורמים שניהם למעי, לספוח אליו יותר מים, דבר העלול לגרום לשלשול. שני התוצרים האחרים, המתאן והמימן, הם כאמור גזים, העלולים לגרום לנפיחות ולכאבי בטן.
הסימפטומים של אי-סבילות ללקטוז מופיעים לאחר צריכה של חלב ומוצרי חלב ונעלמים לאחר הפסקת הצריכה. רוב הרגישים ללקטוז יכולים לשתות ככוס חלב אחת ביום ללא תסמינים חריפים. חוסר מוחלט מולד באנזים לקטאז נקרא אלקטזיה, ובמקרה שתינוק סובל ממחלה זו גם תזונה דלת לקטוז לא תעזור ועליו להימנע לחלוטין ממאכלים הכוללים לקטוז.
סוג העיכול של לקטוז ניתן לאבחון קליני על ידי בדיקת אי-סבילות ללקטוז, בדיקת נשימה למימן, או בדיקת חומציות הצואה.
יש להבדיל בין אי-סבילות ללקטוז, שתסמיניה נוצרים במערכת העיכול בלבד ואינם מערבים תגובה חיסונית, לבין אלרגיה לחלבון החלב (רגישות ללקטוז), שהיא תגובה אימונולוגית לאחד או יותר מחלבוני החלב והיא תופעה שונה לחלוטין.
שכיחות

בצפון אירופה וצפון אמריקה כ-20% מהאוכלוסייה סובלים מאי-סבילות ללקטוז ברמות שונות. בסין בסביבות 90% מהבוגרים, בתלות באזור, אינם מעכלים לקטוז בצורה מיטבית. בישראל נבדקה שכיחות הגנים לייצור לקטאז באוכלוסיות שונות ונמצא כי הם קיימים רק ב-20% מכלל האוכלוסייה .
אי-סבילות ללקטוז קשורה לירידה הדרגתית שחלה עם השנים לאחר הגמילה בכמות הלקטאז ופעילותו. ילדים קטנים בדרך כלל אינם מפתחים תסמינים של אי-סבילות ללקטוז. רוב האנשים עם חסר בלקטאז חוו את תחילת התסמינים בגיל ההתבגרות ולאחריו.
אי-סבילות ללקטוז קשורה גם לתזונה שאינה עשירה במוצרי חלב. מרבית אוכלוסיית סין ויפן, מרבית אוכלוסיית אפריקה שמדרום לסהרה, וחלק ניכר מאוכלוסיית הילידים של דרום אמריקה, אזורים בהם התזונה המסורתית אינה כוללת חלב (חלב מבעלי חיים לא היה זמין עד לתקופה המודרנית), הם בעלי אי-סבילות ללקטוז.
קיימות דרגות שונות של אי-סבילות ללקטוז. על פי מסקנות נייר עמדה של המכון הלאומי לבריאות בארצות הברית (NIH), שפורסם בפברואר 2010, רוב האנשים בחברה המערבית, שיש אצלם ספיגה לקויה של לקטוז, אינם סובלים ברמה קלינית, אלא ברמה פחותה בהרבה. רובם יכולים לצרוך כמות השווה לכוס חלב ביום, מבלי לסבול מסימפטומים כלשהם. בעלי אי-סבילות ללקטוז גם יכולים לרוב לצרוך חלב דל או נטול לקטוז, או לחלופין כמויות קטנות של לקטוז, כגון אלו המצויות ביוגורט, בקוטג' ובגבינות קשות. רק מיעוט מקרב הסובלים מאי-סבילות ללקטוז אינם מסוגלים כלל לעכל מוצרי חלב.
בנוסף, אנשים רבים המניחים שיש להם אי-סבילות ללקטוז, טועים ובפועל מסתבר שיש להם מגוון הפרעות אחרות במערכת העיכול ולא אי-סבילות ללקטוז. מסיבות אלה, האומדנים לשכיחות התסמונת אינם עקביים ואינם מדויקים, מה עוד, שחלק מהאומדנים מתבסס על דעתם האישית של האנשים ולא על מידע רפואי אמין.
על פי מחקר שבוצע באוניברסיטת אריאל, לרוב האוכלוסייה בישראל אין גנים לייצור לקטאז בגיל מבוגר וכתוצאה מכך יכולה להיווצר אי סבילות ללקטוז.
אבולוציה

עד שלב מאוחר יחסית באבולוציה האנושית, גוף האדם היה מייצר לקטאז לפירוק חלב רק בגיל הינקות, ממש כמו אצל מרבית היונקים האחרים. בחברות אנושיות המתקיימות מציד ולקט, ואף מחקלאות מן הצומח, אין תועלת בלקטאז בגיל מבוגר. אולם בחברות שהחזיקו בהמות המייצרות כמות גדולה של חלב (כצאן ובקר), נוצר יתרון לקבוצות שיכולות להמשיך לצרוך חלב גם לאחר תקופת ההנקה: ניתן להשתמש בבהמות כמקור מזון עשיר ובלתי מתכלה, ללא צורך בציד, גם באזורים בהם כמות המזון מן הצומח המתאים לתזונה האנושית דלה.
להערכת החוקרים, לפני כ-12,000 שנים אירעה מוטציה עיקרית אחת, ככל הנראה באזור טורקיה של היום. ייתכן גם שמדובר בכמה מוטציות שונות, שאירעו אולי בכמה אזורים בעולם. מכל מקום, מוטציה או מוטציות אלה איפשרו למי שנשא אותן, להמשיך לצרוך חלב בכמויות גדולות גם לאחר תקופת ההנקה. בתהליך ברירה טבעית שלקח כמה אלפי שנים בודדות בלבד, הפכו המוטציה או המוטציות הללו לשליטות באוכלוסיות מסוימות, ואיפשרו לאוכלוסיות אלה להשתלט על שטחים גדולים (אולי על חשבון אוכלוסיות אחרות). היכולת הזו נחשבת לאחד הגורמים לעלייה הדמוגרפית של התקופה הנאוליתית. על פי ההשערה הזו, זוהי הסיבה שבאירופה, בניגוד לחלקי עולם אחרים, כ-80% מהאוכלוסייה נושאת את המוטציה. במחקר פלאוגנטי של 230 גנומים שמוצו משלדי בני-אדם עתיקים באירואסיה, המוטציה הגורמת סבילות ללקטוז הראתה את סימני הפעילות החזקים ביותר של ברירה טבעית מכל האתרים הגנטים שנבדקו.
תורשה

הורשת התכונה של ייצור לקטאז בגיל מבוגר מוסברת על ידי המודל התורשתי הפשוט ביותר שתואר כבר על ידי גרגור מנדל. אלל הגן לייצור לקטאז בגיל מבוגר הוא דומיננטי, ולכן הורה שמייצר לקטאז עשוי להוריש לילדיו גן שאינו גורם לייצור לקטאז, אך לא להפך. התוצאה הצפויה ממודל זה היא שכיחות של 75% לייצור לקטאז בגיל מבוגר באוכלוסייה הומוגנית, ללא התחשבות ביתרונות אבולוציוניים.
בפועל, אוכלוסיית העולם אינה הומוגנית ולכן הגן אינו מופיע בשכיחות כה גבוהה. עם זאת, באוכלוסיות הומוגניות בהן הוא קיים שכיחותו גבוהה אף יותר מ-75%, דבר שניתן להסבר על ידי יתרון אבולוציוני של מי שנושא אותו.
ראו גם

אלרגיה לחלב
אלקטזיה
לקריאה נוספת

‎
1. Heyman MB. Lactose intolerance in infants, children, and adolescents. Pediatrics. 2006;118:1279-86.

2. American Academy of Pediatrics. Optimizing bone health and calcium intake of infants, children and adolescents. Pediatrics 2006;117:578-85.

3. U.S. Department of Health and Human Services and U.S. Department of Agriculture. Dietary Guidelines for Americans, 2005. 6th Edition. Washington, D.C.: U.S. Government Printing Office, January 2005. www.healthierus.gov/dietaryguidelines.

4. Wooten WJ, Price W. Consensus report of the National Medical Association. The role of dairy and dairy nutrients in the diet of African Americans. J Natl Med Assoc. 2004;96:5S-31S.

5. NIH Consensus Development Conference. Lactose Intolerance and Health, February 2010.
‏
הערות שוליים

↑  שירי שרף, רגישות ללקטוז? לא חייבים לוותר על מוצרי החלב, באתר ynet, 17 בינואר 2011
↑  "מחקר יפני משנת 1975 המציין כי רגישות ללקטוז בעת שתיית 200 מ"ל חלב מופיעה אצל 19% בלבד מאוכלוסיית יפן"
1 2  Vigne, J. D. (2008).Zooarchaeological aspects of the Neolithic diet transition in the Near East and Europe, and their putative relationships with the Neolithic demographic transition. In The Neolithic demographic transition and its consequences (pp. 179-205). Springer Netherlands.
↑  Yuval Itan, Bryony L. Jones, Catherine JE Ingram, Dallas M. Swallow, Mark G. Thomas, A worldwide correlation of lactase persistence phenotype and genotypes, BMC Evolutionary Biology 10, 2010-02-09, עמ' 36 doi: 10.1186/1471-2148-10-36
1 2  http://www.sciencedirect.com/science/article/pii/S0378111913001224 מחקר של אוניברסיטת אריאל על שכיחות לקטאז מתמיד באוכלוסיות ממוצא שונה
↑  יפה שיר-רז, בריא לאכול ביצים, מלח וחלב? 8 מזונות במחלוקת, באתר ynet, 14 באוקטובר 2011
1 2  NIH Consensus Development Conference - Lactose Intolerance and Health, February 2010
↑  Mathieson I. et al. (2015) "Genome-wide patterns of selection in 230 ancient Europeans"
Nature. doi:10.1038/nature16152
| --- | --- |
בקרת זהויות :  NLI: 987007550695105171  GND: 4315828-6  LCCN: sh85073873  NKC: ph505551 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קיירי תומאס

| --- | --- |

 לידה:  8 במאי 1996 (בן 28) ארצות הברית אומהה, נברסקה, ארצות הברית
 עמדה:  קלע
 גובה:  1.91 מטרים
 מספר:  20
 דראפט:  בחירה מספר 38, 2018 פילדלפיה 76'
 קבוצות כשחקן
 2018   2018-2020   2018-2020   2020   2020-2021   2020-2021   2021   2021-2022   2022   2022   2023-:  פילדלפיה 76'   דטרויט פיסטונס   ← גרנד ראפידס דרייב   אטלנטה הוקס   סן אנטוניו ספרס   ← אוסטין ספרס   יוסטון רוקטס   בילבאו באסקט    מכבי תל אביב   טופאש בורסה   סן פבלו בורגוס
 
קיירי תומאס (באנגלית: Khyri Thomas; נולד ב-8 במאי 1996) הוא כדורסלן אמריקאי שמשחק בעמדת הקלע בסן פבלו בורגוס.
קריירה > דטרויט פיסטונס

בדראפט 2018 נבחר תומאס במקום ה-38 והקבוצה שבחרה בו הייתה פילדלפיה 76', לאחר שנבחר בדראפט הוא הועבר בטרייד לדטרויט תמורת שתי בחירות דראפט עתידיות בסיבוב השני. את משחקו הראשון הוא שיחק נגד אטלנטה הוקס ורשם שלוש נקודות בארבע דקות. באותה עונה תומאס העמיד ממוצעים של: 2.3 נקודות, 0.8 ריבאונדים ו-0.3 אסיסטים ב-7.5 דקות. בעונה זו הפיסטונס הגיעו עד לסיבוב הראשון בפלייאוף שם הפסידה 0-4 בסדרת הטוב משבעה למילווקי באקס תוך כדי שתומאס מעמיד ממוצעים של: 4.7 נקודות ו-0.7 ריבאונדים ב-5.0 דקות. בעונתו השנייה בקבוצה העמיד תומאס ממוצעים של: 2.1 נקודות, 0.4 אסיסטים ו-0.1 ריבאונדים. באותה עונה הפיסטונס סיימו במקום ה-13 במזרח עם 20 לעומת 46 הפסדים. בכל אותה עת היה חתום תומאס על חוזה כפול והוא שיחק גם בקבוצת ליגת הפיתוח של הפיסטונס שנקראת גרנד ראפידס דרייב.
קריירה > אוסטין ספרס

ב-20 בנובמבר 2020 עבר תומאס בטרייד לאטלאנטה הוקס זמן קצר לאחר מכן ההוקס ויתרו עליו והוא חתם בסן אנטוניו ספרס. זמן קצר לאחר מכן הוא עבר לשחק בקבוצת ליגת הפיתוח של הספרס (אוסטין ספרס). באוסטין ספרס הוא העמיד ממוצעים של: 13.9 נקודות ו-3.4 ריבאונדים, בעוד הוא קולע ב-45.7 אחוז לשלוש עם 2.3 שלשות למשחק.
קריירה > יוסטון רוקטס

ב-7 במאי 2021 חתם תומאס ביוסטון רוקטס לעשרה ימים. בימים הראשונים שלו תומאס הספיק לשחק שני משחקים שבהם רשם: 21.5 נקודות בממוצע: במשחקו הראשון רשם תומאס 16 נקודות ובמשחקו השני הוא רשם: 27 נקודות (שיא קריירה), 5 ריבאונדים, 5 חטיפות, 3 אסיסטים ו-2 חסימות בהפסד 124-116 ליוטה ג'אז. לאחר שהסתיים החוזה הראשון הוא חתם על חוזה נוסף עד לסוף העונה.
קריירה > בילבאו באסקט

ב-24 בנובמבר 2021 תומאס חתם בבילבאו באסקט מליגת העל הספרדית בכדורסל.
קריירה > מכבי תל אביב

ב-10 בינואר 2022 תומאס חתם במכבי תל אביב מליגת העל ומהיורוליג.